
Մեկնարկում է «Մի կին – Մի աշխարհ» լուսանկարների մրցույթը

«Երիտասարդ առաջնորդների դպրոցը»–ը և «Ինեկոբանկ»-ը կազմակերպում են «Մի կին – Մի աշխարհ» խորագրով լուսանկարների մրցույթը, որը մեկնարկում է ս/թ մարտի 12-ից: Մրցույթին կարող են մասնակցել բոլոր ցանկացողները, միակ  պահանջը ներկայացված լուսանկարներում կանանց՝ հասարակական կյանքում ակտիվ ներգրավվածության և ստեղծագործ մոտեցմամբ կնոջ կերպարի ներկայացումն է։

Մրցույթին ներկայացված լուսանկարները դրվելու են օն–լայն քվերակության մրցույթի պաշտոնական բլոգում, որի հիման վրա և պրոֆեսիոնալ ժյուրիի եզրակացությամբ կորոշվեն մրցանակակիրները։ Լավագույնների առաջին եռյակի համար սահմանված են գումարային մրցանակներ՝ համապատասխանաբար 100000 դրամ,  60000 դրամ և 40000 դրամ, ինչպես նաև նախատեսված են խրախուսական մրցանակներ։
Լավագույն լուսանկարները կներկայացվեն սույն թվականի ապրիլի 7–ին մեկնարկող «Մի կին – Մի աշխարհ» ցուցահանդեսին, որի բացումը տեղի կունենա «Սիրահարների» այգում կազմակերպված բացօթյա ցուցասրահում, ապա կտեղափոխվի Նարեկացի արվեստի միության ցուցասրահ:
Դիմումները ընդունվում են ս/թ մարտի 12-ից մինչև ապրիլի 4–ը                  ներառյալ officialwomanphoto@gmail.com հասցեով /ամենափոքր չափսը 300kb/,  կամ կարող եք լուսանկարների էլեկտրոնային տարբերակները ներկայացնել Ինեկոբանկ հետևյալ հասցեով` Թումանյան 17, 4-րդ հարկ, 406 սենյակ:  Հարցերի դեպքում խնդրում ենք գրել մեզ վերոնշյալ հասցեով, իսկ հավելյալ տեղեկությունների համար այցելել մեր պաշտոնական բլոգը http://womanphoto.wordpress.com/ ։

